stanford-oval/wikipedia huggingface dataset:
כירורגיה רובוטית
השפעות > חסרונות

חוסר ניסיון וידע – היות שמדובר בטכנולוגיה חדשה לא קיימים מחקרים ארוכי טווח אשר יכולים לספק לנו מידע רציני ומשמעותי לגבי היעילות האמיתית של הטכנולוגיה. בעיה נוספת שקיימת היא העובדה שבימינו מתוכננים ניתוחים בהתאם לשיטה המסורתית, טכנולוגיה חדשה זו תצריך תכנון וארגון מחדש של תהליכים כירורגים רבים. למרות הנאמר, מספר המערכות הרובוטיות והניתוחים המבוצעים בעזרתן בכלל התחומים גדל משנה לשנה. השימוש הנרחב במערכות אלו, הפרסומים הקליניים הרבים המאששים את היתרונות והמספר ההולך וגדל של רופאים המוכשרים לשימוש במערכות אלו, מאפשרים התמחות עמוקה יותר ויותר בשימוש בטכנולוגיות אלו.
עלות – מחירן של מערכות לניתוחים רובוטים סובב סביב מיליון דולר, ועלות הניתוח עצמו גבוהה יותר בהשוואה לזו של ניתוח רגיל. בנוסף, קיימת אי ודאות לגבי המחירים העתידיים: ייתכן שהמחירים ירדו עקב התפתחות והנגשת הטכנולוגיה וייתכן שאף יאמירו עקב שדרוגים והוספת יכולות חדשות במערכות. סוגיה נוספת שעולה היא עלות ותדירות התחזוקה השוטפת, וכן שדרוג המערכות. על אף זאת, הגידול בשימוש מצביע על ירידה בהוצאות פוסט-ניתוח ואשפוז כתוצאה משימוש במערכות אלו.
מחסור במשוב מגע – בהשוואה לפרצדורה המסורתית, ישנן דעות הטוענות כי המשוב התחושתי בעמדת השליטה ברובוט המנתח פחות. בכדי להתגבר על הבעיה, המנתח מסתמך על סימנים ויזואליים. מנגד, ישנם מחקרים המצביעים על כך כי אין הבדל משמעותי באיכות הניתוח בין סוגי הפידבקים.
עלויות וזמינות – השימוש בשירותיו של רובוט מוגבל בימינו למספר צוותים ומוסדות מועטים ושימוש בשתלים (בהליכים אורתופדיים), מה שמייקר את העלויות בהשוואה לניתוח מסורתי ומצריך זמן המתנה ארוך יותר.
יישומים קליניים > כירורגיה כללית ומערכת העיכול

תחום זה ראה את השימוש הנרחב ביותר בכירורגיה רובוטית, כיוון שחולים יכולים לעזוב את ביה"ח עם פחות כאב ותוך זמן קצר יותר מהשיטה המסורתית.
יישומים קליניים > כירורגיה כללית ומערכת העיכול > ניתוחי קיבה ובריאטריה

בדומה לגישה הלפרוסקופית, ניתוחים בריאטריים באמצעות ניתוח רובוטי הוכחו כבטוחים.
עד לעדכון, הניתוחים הרובוטיים הדגימו זמני ניתוח ארוכים יותר במעט, אם כי המטופלים שעברו ניתוחים רובוטיים נזקקו לפחות עירוי דם מאלו שעברו ניתוחים לפרוסקופיים, וכן סבלו מפחות סיבוכים שלאחר הניתוח הקשורים בדלף של ההשקה שנעשתה בתהליך.
יישומים קליניים > כירורגיה כללית ומערכת העיכול > ניתוחי מעי ורקטום

הליכים כירורגיים במעי הגס וברקטום על רקע סרטן והליכים כירורגיים במעי על רקע מחלות דלקתיות כרוניות, הודגמו כבטוחים ויעילים יותר מהשיטה הלפרוסקופית.
יישומים קליניים > כירורגיה כללית ומערכת העיכול > ניתוחי בקע

בשנים האחרונות גבר השימוש בניתוחים רובוטיים לניתוחי בקע, זאת בעיקר בזכות תנועת הזרועות הרחבה של הרובוט (המגיעה עד 540 מעלות לכל כיוון) ומאפשרת למנתחים לגשת אל בקעים מורכבים בדופן הבטן ביתר קלות וללא מגבלת תנועה.
יישומים קליניים > כירורגיה כללית ומערכת העיכול > בקע סרעפתי

תוצאות ניתוחי בקעים סרעפתיים בסיוע רובוט, בקרב מנתחים שרק התחילו לעבוד על הרובוט, בהלימה לתוצאות של ניתוחים מסוג זה בגישה הפתוחה/הלפרוסקופית של מנתחים מיומנים.
יישומים קליניים > כירורגיה כללית ומערכת העיכול > השתלת כליה

באוקטובר 2020 בוצע בישראל לראשונה ניתוח השתלת כליה בסיוע רובוט "דה וינצ'י" במרכז הרפואי רבין.
כמעט כל ניתוחי הבטן והאגן נעשו בהצלחה בעזרת כירורגיה רובוטית בין היתר: הליכים כירורגים בוושט, בלבלב, טיפול בריפלוקס ועוד.
בהמשך, בוצעה גם הסרה חלקית של כבד לפני השתלה מתורם, בהליך זה הוסרו כ-60% מהכבד.
יתרון גדול שיש לשיטה הרובוטית הוא בניתוחים של אנשים בעלי השמנת יתר חולנית, היות שבשיטה לפרוסקופית מסורתית דופן בטן עבה מגדילה את המומנט הקיים עבור הכלים הלפרוסקופיים בעוד הזרועות הרובוטיות מתגברות בקלות על מכשול זה.
יישומים קליניים > כירורגיית חזה

הניתוח הרובוטי בתחום זה נפוץ משמעותית בעשור האחרון, בין היתר בזכות שדרוג אחוזי הדיוק ויכולת פעולה מוגברת. הרובוט המנתח מציג ראייה תלת־ממדית וחדה בשילוב כלים ממוחשבים, ובכך מתאפשרת גישה בטוחה לריאות ולאיברים השונים בבית החזה. כך, הושגו אחוזי הצלחה גבוהים יותר בהליכי ניתוח מורכבים כגון כריתת אונה בריאה וכריתת בלוטת התימוס.
הניתוח הרובוטי מתבסס בין היתר על אלגוריתמים חכמים אשר שומרים על נקודת המגע בין הזרועות וגוף החולה, כלי זיהוי פלואורסצנטי של כלי דם, ויחידות קצה מתקדמות, אשר מובילות להתאוששות מהירה יותר ולהורדת הסיכונים השונים בתהליך.
לפי מטה-אנליזה שנערכה בנושא, הניתוחים הרובוטיים לכריתות ריאה, הדגימו ירידה מובהקת סטטיסטית בתמותה, משך אשפוז וסיבוכים בהשוואה לניתוחים פתוחים.
באותה אנליזה, בהשוואה לניתוחי VATS (ניתוחים זעיר-פולשניים לא רובוטיים), הודגמה ירידה ללא מובהקות של תמותה, משך אשפוז וסיבוכים.
יישומים קליניים > גינקולוגיה

ניתוחים רובוטים בגינקולוגיה הם רבים ומגוונים ובהם: כריתת גידולים שפירים, כריתת רחם, תיקון והרמת רצפת אגן, כריתת מיומות (שרירנים) וכן הסרת נגעים של מחלת אנדומטריוזיס. בנוסף כירורגיה רובוטית נחשבת כסטנדרט בטיפול בסרטן הרחם, כאשר הגישה הרובוטית מייתרת את הגישה הניתוחית הפתוחה. כך, נחסך מהמנותחות הכאב בחתכים, הדימום הנובע מאותם חתכים ותהליך ההחלמה הארוך.
יישומים קליניים > נוירוכירורגיה

עיקר השימוש בכירורגיה רובוטית בנוירוכירורגיה נעשה בתחום ההדמיה והנחיה. בעזרת מערכות רובוטיות ניתן לבצע הליכים ביעילות ותכנון יותר טובים. חלק מהשימוש נעשה בניתוחים כמו ביופסיות, השתלת אלקטרודות עומק והסרה סלקטיבית של גידולים.
יישומים קליניים > אורתופדיה

תחום זה היה בין החלוצים לשימוש ברובוטים עם ה-ROBODOC שמסייע בהתאמת הירך בניתוחים להחלפת מפרק ירך בשנת 1992. במחקר שנערך בקרב 141 ניתוחי החלפת ירך, מתוכם 61 נותחו בעזרת ה-ROBODOC נמצא כי אורך וצורת התותב היו יותר מוצלחים מאשר בקרב אלה שנותחו ללא סיוע רובוט. ככל הנראה שהצלחת הרובוטים בניתוחים אורתופדיים נובעת מהמנח האנטומי מדויק של עצמות ומהעובדה שניתן להכניס נתונים ולתכנן את מהלך הניתוח מראש. עם זאת נמצא כי ישנם כשלים יחסית רבים בניתוח בעזרת רובוט לעומת ניתוח ידני וביניהם צורך לעבור להליך ידני, פגיעה עצבית והארכת זמן הניתוח. מגבלה נוספת בניתוחים אלו היא מחיר השתלים כמו גם מיעוט המערכות והצוותים המבצעים אותם.
יישומים קליניים > כירורגית ילדים

רובוטים משמשים בתחום כירורגית ילדים, כשהיתרון העיקרי שלהם הוא האפשרות לבצע תהליכים עדינים באופן מיטבי על ידי מזעור תנועות המנתח, ניקוי הרעד הטבעי והגדלת התמונה אותה רואה המנתח.
יישומים קליניים > אורולוגיה

בתחום זה יש שימוש נרחב במערכות כמו "דה וינצ'י" לניתוחים כמו כריתת בלוטת הערמונית, הסיבה לכך נובעת ממיקום וגודל הבלוטה. בנוסף מבוצעים ניתוחים לפתיחת חסימות בשופכן, כריתת בלוטת האדרנל וכריתת כליה.
ראו גם

ניתוח
ניתוח בעזרת חשמל
מערכת כירורגית דה וינצ'י
מזור רובוטיקה
ממיק
הערות שוליים

↑  Lanfranco, AR; Castellanos, AE; Desai, JP; Meyers, WC (2004). "Robotic Surgery: A Current Perspective". Annals of Surgery. 239 (1): 14–21. doi:10.1097/01.sla.0000103020.19595.7d. PMC 1356187. PMID 14685095.
1 2 3  Curley, Kenneth C. (2005). "An Overview of the Current State and Uses of Surgical Robots". Operative Techniques in General Surgery. 7 (4): 155. doi:10.1053/j.optechgensurg.2005.10.002.
↑  Intuitive Surgical and Computer Motion Announce Merger Agreement | Intuitive Surgical, isrg.intuitive.com (באנגלית)
↑  FDA Approves New Robotic Surgery Device, ScienceDaily (באנגלית)
↑  Small Sample Survey – Final Report Topic: da Vinci Surgical System November 2013
↑  Intuitive | ISRG for Investors, isrg.intuitive.com (באנגלית)
↑  Jason D. Wright, Cande V. Ananth, Sharyn N. Lewin, William M. Burke, Robotically Assisted vs Laparoscopic Hysterectomy Among Women With Benign Gynecologic Disease, JAMA 309, 2013-02-20, עמ' 689–698 doi: 10.1001/jama.2013.186
↑  Carol E. Reiley, Takintope Akinbiyi, Darius Burschka, David C. Chang, Effects of visual force feedback on robot-assisted surgical task performance, The Journal of Thoracic and Cardiovascular Surgery 135, 2008-01-01, עמ' 196–202 doi: 10.1016/j.jtcvs.2007.08.043
↑  Rong Liu, Qu Liu, Zizheng Wang, Worldwide diffusion of robotic approach in general surgery, Updates in Surgery 73, 2021-06-01, עמ' 795–797 doi: 10.1007/s13304-020-00914-3
↑  M. Jung, P. Morel, L. Buehler, N. C. Buchs, Robotic general surgery: current practice, evidence, and perspective, Langenbeck's Archives of Surgery 400, 2015-04-01, עמ' 283–292 doi: 10.1007/s00423-015-1278-y
1 2  Raul Sebastian, Omar M. Ghanem, Jorge Cornejo, Thomas Ruttger, Robot-assisted versus laparoscopic approach to concurrent bariatric surgery and hiatal hernia repair: propensity score matching analysis using the 2015–2018 MBSAQIP, Surgical Endoscopy, 2022-01-12 doi: 10.1007/s00464-022-09027-x
↑  Xuan Zhang, ZhengQiang Wei, MengJun Bie, XuDong Peng, Robot-assisted versus laparoscopic-assisted surgery for colorectal cancer: a meta-analysis, Surgical Endoscopy 30, 2016-12-01, עמ' 5601–5614 doi: 10.1007/s00464-016-4892-z
↑  Robotic Surgery for Hernia Repair, Cleveland Clinic
↑  Anthony Gonzalez, Ernesto Escobar, Rey Romero, Gail Walker, Robotic-assisted ventral hernia repair: a multicenter evaluation of clinical outcomes, Surgical Endoscopy 31, 2017-03-01, עמ' 1342–1349 doi: 10.1007/s00464-016-5118-0
↑  אריאלה איילון, לראשונה בישראל: השתלת כליה באמצעות רובוט, באתר ynet, 30 בספטמבר 2020
↑  Michael Kent, Thomas Wang, Richard Whyte, Thomas Curran, Open, Video-Assisted Thoracic Surgery, and Robotic Lobectomy: Review of a National Database, The Annals of Thoracic Surgery 97, 2014-01-01, עמ' 236–244 doi: 10.1016/j.athoracsur.2013.07.117
↑  Finley, David S.; Nguyen, Ninh T. (2005). "Surgical robotics". Current Surgery. 62 (2): 262–72. doi:10.1016/j.cursur.2004.11.005. PMID 15796954.
↑  Neururer Gettman R, Bartsch G, Peschel R. Anderson-Hynes dismembered pyeloplasty performed using the daVinci robotic system. Urology 2002;60:509-513.
| --- | --- |
בקרת זהויות :  LNB: 000328726  NKC: ph493964
פרחים בבוץ

| --- | --- |

 מבוסס על:  Mudbound 
 בימוי:  די ריס 
 תסריט:  וירג'יל ויליאמס, די ריס 
 שחקנים ראשיים:  קארי מאליגן מרי ג'יי בלייג' דייוויד ג'נסן ג'ונתן בנקס גארט הדלונד ג'ייסון קלארק ג'ייסון מיטשל 
 מוזיקה:  Tamar-kali 
 צילום:  רייצ'ל מוריסון 
 מדינה:  ארצות הברית ארצות הברית
 חברה מפיצה:  נטפליקס
 שיטת הפצה:  וידאו על פי דרישה 
 הקרנת בכורה:  24 באוגוסט 2017 
 משך הקרנה:  120 דק' 
 שפת הסרט:  אנגלית 
 סוגה:  סרט דרמה, סרט מלחמה 
 מקום התרחשות:  מיסיסיפי 
 הכנסות באתר מוג'ו:   mudbound
 דף הסרט ב־IMDb
 
פרחים בבוץ (באנגלית: Mudbound) הוא סרט דרמה תקופתית משנת 2017 בבימויה של די ריס. הסרט נכתב על ידי ריס יחד עם וירג'יל ויליאמס, ומבוסס על הרומן באותו השם מאת הילרי ג'ורדן. בסרט מככבים קארי מאליגן, גארט הדלונד, ג'ייסון קלארק, ג'ייסון מיטשל, ומרי ג'יי בלייג'. הסרט מתאר שני יוצאי מלחמת העולם השנייה – אחד לבן, אחד שחור – אשר חוזרים למיסיסיפי וכל אחד מהם מתמודד עם גזענות והפרעת דחק פוסט-טראומטית בדרכו שלו. בכורת הסרט התקיימה בפסטיבל סאנדנס ב-21 בינואר 2017, ואז הופץ לבתי קולנוע באופן מוגבל, וכן יצא בנטפליקס.
המבקרים שיבחו את התסריט, הבימוי, ואת השחקנים (במיוחד את מיטשל ובלייג') ובטקס פרסי גלובוס הזהב ה-75 זכה הסרט למועמדויות עבור שחקנית המשנה הטובה ביותר (בלייג') והשיר המקורי הטוב ביותר ("Mighty River"). בטקס פרסי אוסקר ה-90, הסרט זכה בארבע מועמדויות: שחקנית המשנה הטובה ביותר והשיר המקורי הטוב ביותר לבלייג', כמו גם הפרס לתסריט המעובד הטוב ביותר ופרס לצילום הטוב ביותר, מה שהופך את רייצ'ל מוריסון לאישה הראשונה אי פעם להיות מועמדת בקטגוריה זו, ואת בלייג' לאדם הראשון אי פעם להיות מועמד לפרס משחק ופרס לשיר במהלך אותה השנה.
עלילה

בדרום של ארצות הברית בתקופה של מלחמת העולם השנייה, משפחת מקאלן הלבנה מגיעה מחיים נוחים יותר בממפיס, ומוצאים שהם אינם מוכנים לקשיים שבחיים כחוואים במיסיסיפי. בינתיים, האפ ופלורנס ג'קסון הם אריסים, צאצאי עבדים שחורים, אשר עיבדו את אדמתם מזה דורות, בקושי רב, אך לא מוותרים על בניית חלום קטן משלהם, על אף המחסומים החברתיים והחוקיים העומדים בפניהם בדרום של תקופת ג'ים קרואו. המלחמה מערערת את תוכניות שתי המשפחות, אך כשבני המשפחות חוזרים מהמלחמה, ג'יימי מקאלן הלבן ורונסל ג'קסון השחור מפתחים ביניהם חברות אמיצה, אך לא קלה, אשר קוראת תיגר על המציאות של החיים בחברה בה הם חיים.
השחקנים

קארי מאליגן - לורה מקאלן
גארט הדלונד - ג'יימי מקאלן
ג'ייסון קלארק - הנרי מקאלן
ג'ייסון מיטשל - רונסל ג'קסון
מרי ג'יי בלייג' - פלורנס ג'קסון
ג'ונתן בנקס - פאפי מקאלן
רוב מורגן - האפ ג'קסון
קלווין הריסון ג'וניור - ויקס
קלאודיו לניאדו - ד"ר פרלמן
קנסי דרוסין - לילי מיי ג'קסון
דילן ארנולד - קארל אטווד
הפקה

פיתוח הסרט הוכרז ב-21 במרץ 2016, עם די ריס כבמאית וקארי מאליגן, גארט הדלונד, ג'ייסון קלארק וג'ייסון מיטשל בצוות השחקנים. ב-25 מאי הצטרפה מרי ג'יי בלייג' לצוות השחקנים. ב-31 במאי ג'ונתן בנקס ורוב מורגן לוהקו, והחלו הצילומים בניו אורלינס, לואיזיאנה. תהליך פוסט-פרודקשן התחיל בממלכה המאוחדת ביולי 2016.
צילום

די ריס ביקשה מהצלמת רייצ'ל מוריסון להתמקד "ברעיון של החלום האמריקאי לעומת המציאות האמריקאית", אז מוריסון פנתה לספרים של רשות החוות שפרסמו צילומים תקופתיים, בעיקר כדי ללמוד על צבע וקומפוזיציה; בפרט מצילומיה של דורותיאה לאנג - וכן ארתור רוטשטיין, בן שאן וווקר אוונס. מקור נוסף שלה היה המאמר של גורדון פארקס במגזין זמן לייף משנות ה-50, "A Segregation Story" (סיפור הפרדה גזעית). על פי מוריסון, המטרה הייתה להשיג מראה של "נטורליזם סובייקטיבי". ההתמקדות הייתה על האלמנטים הגשמיים, ולא על הדרמה: התקופה לא הייתה דמות בסרט, אך הבוץ כן היה דמות, הבית היה דמות, מזג האוויר היה דמות... רצינו להעביר הצהרה גדולה יותר דרך לגבי הקושי של התקופה בדרך חווייתית.
ביקורת

באתר הביקורת Rotten Tomatoes, הסרט זכה לדירוג של 96% בהתבסס על 162 ביקורות, עם ממוצע דירוג של 8.2/10. בקונצנזוס הביקורתי נכתב: פרחים בבוץ מציע תמונת מצב משוחק היטב ומפורט של ההיסטוריה האמריקאית, בה הסצנות של מלחמת המעמדות מהדהדות הרבה מעבר לתקופה המתוארת. באתר Metacritic, אשר מקצה דירוג מנורמל לביקורות, הסרט מחזיק בציון משוקלל ממוצע של 85 מתוך 100, בהתבסס על 43 מבקרים, ציון המציין "שבחים אוניברסליים".
ריצ'רד רופר מעיתון "שיקגו סאן-טיימס" נתן לסרט 3.5 מתוך 4 כוכבים, ושיבח את השחקנים ואת הבימוי. כותב "רולינג סטון", פיטר טרוורס, גם נתן לסרט 3.5 מתוך 4 כוכבים, ושיבח את משחקה של בלייג', את הבימוי של ריס, ואת הצילום של מוריסון.
הערות שוליים

↑  Patten, Dominic (5 בדצמבר 2016). "Sundance 2017: Robert Redford, New Rashida Jones Netflix Series, 'Rebel In The Rye' & More On Premiere, Docu, Midnight & Kids Slates". Deadline Hollywood. {{cite web}}:  (עזרה)
↑  "Sundance: 'Mudbound' Premieres to Rapturous Standing Ovation and Oscar Buzz". Variety. 21 בינואר 2017. {{cite web}}:  (עזרה)
↑  Rubin, Rebecca (11 בדצמבר 2017). "Golden Globe Nominations: Complete List". Variety. {{cite web}}:  (עזרה)
↑  Kroll, Justin (21 במרץ 2016). "Garrett Hedlund, Carey Mulligan, Jason Clarke and Jason Mitchell to Star in 'Mudbound' (EXCLUSIVE)". Variety.com. {{cite web}}:  (עזרה)
↑  Jaafar, Ali (25 במאי 2016). "Mary J. Blige Joins Cast of 'Mudbound' With Jason Mitchell, Jason Clarke, Garrett Hedlund & Carey Mulligan". Deadline.com. {{cite web}}:  (עזרה)
↑  Hipes, Patrick (31 במאי 2016). "'Mudbound' Cast Set; XLrator-IndustryWorks Pact For Action Thrillers; Melissa McCarthy To Star In 'Can You Ever Forgive Me?' – Film Briefs". Deadline.com. {{cite web}}:  (עזרה)
↑  Buder, Emily (1 בדצמבר 2017). "'How 'Mudbound' DP Rachel Morrison Created 'Natural Light' By Lighting Heavily". No Film School. {{cite web}}:  (עזרה)
↑  "Mudbound (2017)". Rotten Tomatoes. Fandango Media.
↑  "Mudbound Reviews". Metacritic. CBS Interactive.
↑  Roeper, Richard (16 בנובמבר 2017). "Signs of hope can be a beautiful thrill in searing world of 'Mudbound'". {{cite news}}:  (עזרה)
↑  Travers, Peter (27 בנובמבר 2017). "'Mudbound' Review: Epic Drama on Poverty, Race and Family Is 'Stunning Achievement'". Rolling Stone. {{cite journal}}:  (עזרה)
↑  McNary, Dave (5 בינואר 2018). "'Three Billboards' Wins Best Film at Australian Academy International Awards". Variety. ארכיון מ-6 בינואר 2018. {{cite web}}:  (עזרה)
↑  Lee, Ashley (17 בינואר 2018). "AARP's Movies for Grownups Awards: 'The Post' Leads Nominees". The Hollywood Reporter. {{cite web}}:  (עזרה)
פרס הווידאו קליפים של MTV לקליפ ההיפ-הופ הטוב ביותר

| --- | --- |

אמינם, הזוכה בפרס לשנת 2024
 תיאור:  וידאו קליפים של היפ-הופ
 מדינה:  ארצות הברית
 הגוף המעניק:  MTV
 תקופת הפרס:  1999–הווה (כ־26 שנים)
 המספר הרב ביותר של זכיות:  ניקי מינאז' (5)
 המספר הרב ביותר של מועמדויות:  דרייק (14)
פרס הווידאו קליפים של MTV לקליפ ההיפ-הופ הטוב ביותר הוא אחד הפרסים המוענקים מדי שנה בטקסי פרסי הווידאו קליפים של MTV השנתיים. הפרס הוענק לראשונה ב-1999. הפרס, לפי MTV, נועד במקור לשירים בהשראת היפ הופ, ולאו דווקא וידאו קליפים של מוזיקת היפ הופ בפועל (שקיבלו את פרס קליפ הראפ הטוב ביותר), מה שמסביר את ההכרה בשירים שאינם שירי היפ הופ, כגון "Thong Song" של זמר ה-R&B האמריקאי סיסקו (אנ') ו"I'm Real" של הזמרת האמריקאית ג'ניפר לופז. הפרס לא הוענק בשנת 2007, היות שפרסי ה-VMA שונו ורוב הקטגוריות המקוריות בוטלו. עם זאת, הפרס הוחזר שנה לאחר מכן. אולם אז, הכללים השתנו, מכיוון שגם קליפים של R&B וראפ זכו למועמדויות בקטגוריה זו, מכיוון שלא הוחזרו הפרסים לקליפ הראפ הטוב ביותר וקליפ ה-R&B הטוב ביותר.
נכון ל-2020, הראפר האמריקאי קניה וסט, מחזיק במספר המועמדויות הגדול ביותר בקטגוריה, עם סך של כתשע מועמדויות, וניקי מינאז' מחזיקה במספר הזכיות הגדול ביותר, עם סך של כחמש זכיות.
ראו גם

פרס המוזיקה של MTV אירופה לאמן ההיפ הופ הטוב ביותר
הערות שוליים

↑  Dan Heching, MTV VMAs 2024: See who won, CNN, ‏2024-09-12 (באנגלית)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
| --- | --- |
בקרת זהויות :  MusicBrainz: 3fac5c18-61a4-4d2c-93ed-9375c5e02fb8
פוקסי בראון

| --- | --- |

כרזת הסרט באנגלית
 בימוי:  ג'ק היל 
 הופק בידי:  באז פייטסהאנס 
 תסריט:  ג'ק היל 
 שחקנים ראשיים:  פאם גריר (פוקסי בראון) סיד הייג בויד מורגן דון סטנסוק טרי קרטר אנטוניו פארגאס פיטר בראון הארי הולקומב 
 מוזיקה:  Willie Hutch 
 מדינה:  ארצות הברית 
 חברת הפקה:  American International Pictures 
 חברה מפיצה:  American International Pictures, נטפליקס 
 שיטת הפצה:  וידאו על פי דרישה 
 הקרנת בכורה:  1974 
 משך הקרנה:  87 דק' 
 שפת הסרט:  אנגלית 
 סוגה:  Blaxploitation, סרט ויגילנטה, גירלס ויד' גאנס, סרט פעולה 
 דף הסרט ב־IMDb
 
פוקסי בראון (באנגלית: Foxy Brown) הוא סרט בלקספלויטיישן אמריקאי משנת 1974. הסרט נכתב ובוים על ידי ג'ק היל. מככבת בו פאם גריר כדמות ראשית, אישה סקסית ועוצמתית, שנלחמת ברשעים. הסרט משתמש ברפרנסים תרבותיים אפרו-צנטריים בביגוד ובשיער. גריר כיכבה בשישה סרטי בלקספלויטיישן של חברת American International Pictures, אשר הוציאה סרט זה כמופע כפול עם סרט הבלקספלויטיישן Truck Turner.
הסרט הוחרם באנגליה על ידי הרשויות (פי סעיף 3 של חוקי התועבה הבריטים משנת 1959) במהלך התקופה המכונה "פאניקת הווידאו המרושע" (video nasty panic). בצרפת הפך פוקסי בראון לסרט פולחן.
עלילה

פוקסי בראון (פאם גריר) מבקשת נקמה לאחר שבן זוגה, סוכן ממשלה. נורה על ידי חברי ארגון סמים בפתח ביתה. היא מגלה שקיים קשר בין הרוצחים לבין "סוכנות דוגמנות" המנוהל על ידי סטיב אליאס (פיטר בראון) ומיס קתרין (קתרין לודר), ומשרת אישים מקומיים בולטים, ביניהם שופטים, חברי קונגרס, וקציני משטרה. פוקסי מחליטה להתחזות לזונה כדי לחדור לארגון, והיא מסייעת בהצלה של אישה שחורה אחרת מחיי ניצול מיני וסמים, ומאחדת אותה עם בעלה ובנה.
זמן לא רב אחרי שהיא נטמעת בארגון הפשע, נחשפת מערכת היחסים שלה עם בן זוגה הנרצח, ועם אחיה לינק בראון, שמתגלה כמי שהלשין עליו. היא נתפסת לפני שהיא מצליחה לברוח. לאחר חילופי מילים ואיומים, מיס קתרין מחליטה להשאיר אותה בחיים, בתקווה שהיא תהיה שווה כסף בסחר לעבדות מין. הם מזריקים לה הרואין ושולחים אותה לחווה, שהוא בעצם מפעל לייצור סמים, עם שניים מחייליה של מיס קתרין. כשהיא מתעוררת, היא מנסה להימלט משוביה, אבל אחד השומרים תופס אותה בעזרת שוט, גורר אותה חזרה לחדר השינה, וקושר אותה למיטה. אחרי שהשומר השני מסמם אותה שנית, זה שקשר אותה קורע ממנה את בגדיה, אונס אותה, ועוזב.
פוקסי משתמשת בסכין גילוח כדי להשתחרר, ובורחת משוביה אחרי שהיא מציתה את החווה באש. מיס קתרין מורה לחבר שלה, סטיב, להרוג את פוקסי. הוא מנסה להפחיד את אחיה, לינק, להוציא ממנו מידע, אך ללא הועיל, וסטיב הורג את לינק ואת חברתו. פוקסי פונה לחבריה בפנתרים השחורים לעזרה. הם תופסים את סטיב וכורתים את איבר מינו. פוקסי מגיעה לביתה של מיס קתרין, ומראה לה את הצנצנת המכילה את איבר מינו של סטיב. היא הורגת את שני השומרים, ויורה בזרועה של קתרין. פוקסי אומרת לה שמוות זה פתרון קל מדי, ושהיא רוצה שמיס קתרין תסבול כפי שהיא עצמה סבלה בידיה.
תמות > סטריאוטיפים

לדברי איבון די. סימס בספרה Women of Blaxploitation, הסרט "פוקסי בראון" ספג ביקורת קשה, לא רק בשל הייצוג "המטריד" של נשיות שחורה, אלא גם בשל השימוש בסטראוטיפים של אלימות ושימוש בסמים בתרבות השחורה. בתקופה שבה ארגונים אפריקאים-אמריקאים הרגישו שהם מתקדמים מבחינה פוליטית, חברתית, ותרבותית, הגיבורה של "פוקסי בראון" סתרה את התמונה שהם ניסו ליצור עבור עצמם בחברה. על אף שפוקסי נחשבת לגיבורה בסרט, תפקידה בתור אישה שחורה נוקמת המוכנה להתחזות לזונה ולחשוף את גופה לכל אורך הסרט יוצא כנגד מה שהמיינסטרים מצפה מגיבורה. הביקורת גם התייחסה להחפצה של נשים שחורות.
מצד שני, פאם גריר אומצה על ידי פמיניסטיות רבות דווקא בשל האופן שבו שילבה בתפקידיה גם את המיניות שלה, גם אומץ לב, וגם יכולתה להתנקם בגברים שפגעו בה.
תמות > בלקספלויטיישן

בלקספלויטיישן הוא ז'אנר של סרטי ניצול שבדרך מופנים לקהלים שחורים, בקהילות אורבניות. בלקספלויטיישן היה מאוד פופולרי בתקופה שבו נעשה הסרט הזה, בשנות ה-70, לאחר שבתעשיית הסרטים הבינו את הפוטנציאל המסחרי הלא מנוצל בקרב הקהילה השחורה. עם הזמן סרטי הבלקספלויטיישן עברו מסיווג של סרטים שחורים נמוכי תקציב, למעמד של קלאסיקות אמריקאיות, סרטים שנלמדים, נחקרים וממשיכים להשפיע. למרות הביקורת על היות הז'אנר ערוץ נוסף של ניצול התרבות האפריקאית-אמריקאית, בו בזמן, הוא היה אחד ממעט מאוד דרכים עבור שחורים להיכנס לתעשיית הקולנוע. גריר דיברה על כך בריאיון למגזין Essence ב-1979:
"למה שאנשים יחשבו שאני אי פעם אבזה את האישה השחורה? אני נשפטת ומורשעת מבלי שאפילו נתנו לי הזדמנות להעיד להגנתי. נכון, הרבה מהסרטים בז'אנר הזה אולי לא היו מספיק טובים, אבל הם היו כל מה שהיה בנמצא. הם סיפקו עבודה עבורי ועבור מאות שחורים. כולנו היינו צריכים לעבוד. כולנו היינו צריכים לאכול."
תמות > תנועת כוח לנשים

הסרט מדבר ישירות לתנועת הנשים, ולמאבקה בשנות ה-70. פוקסי בראון ייצגה מודל חדש של גיבורה נשית, שאומצה בהתלהבות על ידי יוצרים ומעריצים של הבלקספלויטיישן. פאם גריר הגדירה מחדש יופי, מיניות ונשיות שחורה ותרמה במובהק לגיוון בקרב השחקניות השחורות על המסך. על זה אמרה גריר:
"שנות ה-1970 היו תקופה של חופש ושל נשים שהיו צריכות העצמה. בשנות ה-70 הייתה יותר כוח נשי וגילוי-עצמי מכל עשור שאני זוכרת. בכל רחבי המדינה, הרבה נשים היו לפתע פוקסי בראון ו-Coffy. כלומר: עצמאיות, נלחמו כדי להציל את משפחותיהן ולא הסכינו עם אונס או הפיכתן לקורבנות.... זה קרה בכל רחבי הארץ. אני במקרה עשיתי את זה בסרטים. זה לא דרש ממני גאונות גדולה או דמיון עצום. אני רק המחשתי את זה לנשים, שיקפתי את זה לחברה."
בנוסף, הסרטים "פוקסי בראון" ו-"Coffy" הראו שנשים יכולות לעמוד על שלהן ולמען הדברים שהן מאמינות בהם. פוקסי בראון בשמלת ערב, מצוידת באקדח, היא ייצוג חזותי של הרעיון החדשני באותו זמן, שלא צריך להיות גברי כדי להיות חזק ובשליטה במצב".
השחקנים

פאם גריר: פוקסי בראון
אנטוניו פרגאס: לינקולן "לינק" בראון
פיטר בראון : סטיב אליאס
קתרין לודר: מיס קתרין וול
טרי קרטר: מייקל אנדרסון
הארי הולקומב: שופט פנטון
סיד הייג: הייז
חואניטה בראון: קלאודיה
בוב מיינור: אוסקר
טוני ג'ורג'יו: אדי
פרד לרנר: בניין
ה. ב. הגרטי: ברנדי
בויד 'רד' מורגן: סלוסון